

REPUBLIKA HRVATSKA

VUKOVARSKO - SRIJEMSKA ŽUPANIJA



OPĆINA GUNJA

JEDINSTVENI UPRAVNI ODJEL

**PODACI UZ OGLAS ZA PRIJAM U SLUŽBU**

**NA ODREĐENO VRIJEME**

Pročelnica Jedinstvenog upravnog odjela Općine Gunja raspisala je Oglas za prijam u službu na određeno vrijeme od 6 mjeseci uz probni rad od 2 mjeseca, za sljedeće radno mjesto:

● viši savjetnik za računovodstveno-financijske poslove– 1 izvršitelj/ica na određeno, puno radno vrijeme.

Na temelju članka 19. stavak 6., a u svezi sa člankom 29. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08., 61/11., 04/18. i 112/19) te Oglasa objavljenog kod Hrvatskog zavoda za zapošljavanje dana 06.04.2022.godine, na oglasnoj ploči i na službenoj web stranici Općine Gunja: [www.gunja.hr](http://www.gunja.hr) , Općina Gunja obavještava kandidate:

**I. Podaci o plaći**

Za službeničko radno mjesto za koje je raspisan Oglas određena je plaća u visini umnoška koeficijenta složenosti poslova radnog mjesta na koje je raspoređen/a i osnovice za obračun plaće, uvećanog za 0,5% za svaku navršenu godinu radnog staža.

Koeficijenti za naprijed navedeno radno mjesto iznosi:

|  |  |
| --- | --- |
| **RADNO MJESTO** | **KOEFICIJENT** |
| Viši savjetnik za računovodstveno – financijske poslove | 2,2 |

Osnovica za obračun plaće utvrđena je Odlukom općinskog načelnika o visini osnovice za obračun plaća službenika i namještenika u Jedinstvenom upravnom odjelu Općine Gunja u visini od 3.750,00 kn .

**II. Opis poslova**

VIŠI SAVJETNIK ZA RAČUNOVODSTVENO-FINANCIJSKE POSLOVE,

Opis poslova: praćenje propisa iz nadležnosti odjela i s tim u vezi davanje potrebnih obavijesti, sudjelovanje u poslovima pripreme i izrade nacrta proračuna, izmjena i dopuna proračuna, izrade prijedloga odluke o izvršavanju proračuna, sudjelovanje u izradi izvješća o izvršenju proračuna kao i drugih zakonom propisanih izvješća o poslovanju općinskog proračuna, izrađivanje uputa za rad i koordinacija rada sa proračunskim korisnicima, praćenje likvidnosti proračuna, knjiženje, usklađenje konta, obračun i isplata plaća, sastavljanje JOPPD i SNU obrazaca, obračun naknada po ugovoru o djelu i sl. kao i svih drugih isplata, unos i knjiženje URA i izvoda, praćenje i koordinacija uspostave i razvoja financijskog upravljanja i kontrole po nalogu pročelnika, praćenje i usklađivanje financijskih planova proračunskih korisnika i rezultata poslovanja, usklađivanje analitičke evidencije s financijskim knjigovodstvom, kontrola evidencije naplate općinskih prihoda, analitička obrada podataka o naplati općinskih prihoda prema propisima i uputama, sudjelovanje u pripremanju odgovarajućih informacija i izvješća o istom, sudjelovanje u izradi akata kojima se uređuju općinski porezi i druge financijske obveze, sudjelovanje i izradi i prikupljanju dokumentacije vezane za zaduživanje i davanje jamstava, izračun i kontrolu fiskalnog kapaciteta Općine, analiza složenijih računovodstveno-financijskih, knjigovodstvenih poslova i analitike poslova proračunskog računovodstva te davanje savjeta o istom, sudjelovanje u obavljanju poslova vezanih uz davanje Izjave o fiskalnoj odgovornosti i pripremanje referenci za Upitnik o fiskalnoj odgovornosti, obavljanje i drugih poslova iz nadležnosti odjela po nalogu pročelnika.

**III. Prethodna provjera znanja i sposobnosti**

Prethodna provjera znanja i sposobnosti obuhvaća pisano testiranje i intervju .

Za svaki dio provjere iz prethodnog stavka kandidatima se dodjeljuje određeni broj bodova od 1 do 10.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Oglasa.

Kandidat koji ne pristupi prethodnoj provjeri znanja smatra se da je povukao prijavu na Oglas.

Pisano testiranje sastoji se od 10 pitanja, a svaki točan odgovor vrijedi 1 bod.

Intervju se provodi samo s kandidatima koji su ostvarili najmanje 50% bodova na provedenom pisanom testiranju.

**IV. Pravni i drugi izvori za pripremanje kandidata za provjeru znanja i sposobnosti**

- Zakon o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08., 61/11. , 04/18. i 112/19.),

- Zakon o proračunu (Narodne novine, br. [144/21](https://narodne-novine.nn.hr/clanci/sluzbeni/full/2021_12_144_2457.html))

- Zakon o fiskalnoj odgovornosti („Narodne novine“ br. 111/18.),

- Zakon o plaćama u lokalnoj i područnoj (regionalnoj) samoupravi („Narodne novine“ br. 28/10.)

- Pravilnik o proračunskom računovodstvu i računskom planu („Narodne novine“ br. [124/14](http://narodne-novine.nn.hr/clanci/sluzbeni/full/2014_10_124_2374.html), [115/15](http://narodne-novine.nn.hr/clanci/sluzbeni/full/2015_10_115_2198.html), [87/16](http://narodne-novine.nn.hr/clanci/sluzbeni/full/2016_09_87_1886.html),  [3/18](https://narodne-novine.nn.hr/clanci/sluzbeni/full/2018_01_3_116.html), i [126/19](https://narodne-novine.nn.hr/clanci/sluzbeni/full/2019_12_126_2539.html) - [Text u WORD FORMATU](http://www.propisi.hr/files/file/PROPISI%202020_/P%20o%20proracunskom%20racunovodstvu___.doc) )

Pročelnica :

Marija Mudrinić, dipl.iur.